
ortul este o parte integrantă a culturii materiale a unui 
E popor. Corespunzind trebuinţelor vieţii de la ţară, împo- 
îs > dobit în culori plăcute, alese cu gust, portul este și el un 
niijloc de identificare a specificului unui popor, o dată cu limba și obi- 
ceiurile sale. El se dezvoltă preluînd formele moștenite din trecut şi 
cele provenite din moda orășenească, transformîndu-le în decursul vremii. 

Astfel şi-a creat şi populaţia săsească din Transilvania, potrivit dife- 
ritelor condiţii economice şi istorice, un port naţional propriu, deosebit 
de acela al romiînilor, al ungurilor și al secuilor. 

Sașii au fost colonizați pe teritoriul Transilvaniei în secolul al XII-lea, 
venind în cea mai mare parte din Germania, de pe teritoriul Rin-Mosela. 

În această nouă patrie, ei s-au dezvoltat constituindu-se ca un popor 
organizat şi unitar din punct de vedere social, cultural şi dconomic, avînd 
pînă în anul 1876 şi drepturi politice de autonomie. 

Temelia populaţiei săsești a format-o şi o formează pătura țărănească. 
Datorită privilegiilor acordate de regele Ungariei, cea mai mare parte 
din ţăranii saşi n-au fost supuși la clacă. În epoca feudală, acest drept 
apărea cu totul excepţional pe teritoriul Transilvaniei. 

Legătura trainică dintre popor și port s-a păstrat veacuri de-a rîndul, 
portul fiind hotărît de către comunitatea satului, şi nu de către un indi- 
vid izolat. Tineretul din toate straturile sociale făcea parte din fraterni- 
tăţi — Bruderschaften şi Schwesternschaflen — care păstrau vechile tra- 

diții. Cei căsătoriți erau organizaţi în vecinătăţi — Nachbarschajlen. 
Aceste organizaţii au avut o influenţă decisivă asupra unităţii portului, 
Ele au hotărit aproape pînă în zilele noastre croiala şi culorile diferi- 
telor piese de port, după virste, după împrejurări, pentru sărbători şi 
doliu. Astfel în ceea ce priveşte portul de sărbătoare s-a stabilit un echi- 
libru între clasele sociale, între cei înstăriți şi cei mai săraci. 

Portul săsesc a păstrat atit piesele de îmbrăcăminte de tradiție ţă- 
rănească, cît şi elemente care au fost preluate din costumul naţional 
burghez de la oraș şi al naționalităților conlocuitoare. Trebuie men- 
ționat că pînă la sfîrșitul secolului al XVIII-lea în orașele săsești 
a existat un port naţional deosebit de moda epocii și deosebit de portul 
țărănesc săsesc. Înflorirea economică a meşteșugarilor, organizaţi în 
orașele săseşti în bresle, a creat ţărănimii posibilitatea de a purta veșminte 
mai bogate. Țăranii care mergeau la meserie în oraș îşi înființau modeste 
ateliere cînd se întorceau în comunele lor. Ei aduceau gustul şi moda oră- 
şenească pe care le adaptau stilului țărănesc astfel că ţărăncile au renunţat 
să-şi lucreze singure în casă obiectele de port, ca mai înainte. 

Condiţiile economice, formarea unui gust local, înrîuririle străine au 
contribuit la o dezvoltare diferită a costumelor în ținuturile locuite 
de saşi. 

După anul 1914, portul a suferit o seamă de transformări îndeosebi 
în îmbrăcămintea tineretului. În anii ce au urmat ultimului război mon- 
dial, țărănimea săsească uu a mai fost în stare să-şi confecţioneze costi- 
sitoarele cojoace și stofe şi să-și procure materialele sau arniciurile nece- 
sare broderiilor. În majoritatea cazurilor, materialul necesar confec- 
ţionării portului străvechi nu a mai putut fi găsit în comerţ deoarece 
nu 'se mai producea. Plecînd din satul natal pentru a-şi căuta de lucru 
in industrie sau în afara satului, tineretul a părăsit portul tradiţional. 
Astăzi, ceea ce se lucrează la ţară din cînepă și in servește numai la 
trebuinţele casnice. 

Date necesare pentru reconstituirea portului cu care au emigrat saşii 
în secolul al XII-lea în Transilvania lipsesc din documentele existente. 
Din descrierile referitoare la îmbrăcămintea ţărănească din secolul al 
XII-lea în Germania şi din denumirea diferitelor piese care formează 
costumul, numiri ce mai dăinuie şi astăzi în dialectul săsesc, se pot trage 
numai anumite concluzii ipotetice, 

Bărbaţii purtau un surtuc croit în formă de sac încheiat în faţă, 
de culoarea naturală a liînei. Sub surtuc se purta o cămașă scurtă, iar 
iarna Brustlaizul. Pantalonii lungi erau strîinşi sub genunchi cu înfăşu- 

1. Grup de femei bătrine din comuna Viscri, raionul Rupea, cu îmbrobo- 
deală străveche, vestă albă și pelerină încrețită în cute dese ce se 
poartă numai pe spate. 


rători. Mai purtau de asemenea şi o manta fără mîneci, o glugă din lină 
de calitate inferioară de culoarea naturală a linei, iar în picioare cizme 
sau opinci. Pe cap aveau o pălărie cu borul îngust. 

Veşmintul femeiesc de culoarea naturală a lînei consta dintr-o rochie 
de lină cu mîneci lungi, care ajungea pînă la pămînt, strînsă în partea 
de sus a corpului şi lărgindu-se în jos pînă la picioare. Dedesubt, se purta 
o cămașă scurtă din pînză, fin plisată în jurul gîtului, iar în picioare opinci 
sau cizme. Mantaua în formă de pelerină era confecţionată din postav 
gros. Cîrpa de cap din pînză albă era înfăşurată simplu în jurul capului 
şi al bărbiei, iar vara pentru a se apăra de soare purtau o pălărie de paie. 
Fetele purtau o hentiță pe frunte. 

Întreaga îmbrăcăminte era un produs casnic, popular. 

Curînd însă după venirea lor în Transilvania, coloniştii au impru- 
mutat, sub influența romiînilor şi a ungurilor, hainele de blană, adăugînd 
la veşminiele lor confecţionate din lînă, păstrind culoarea naturală a 

linei, cojoace de oaic pe chre le-au îmbogăţit cu ornamente florale şi 
căciuli din blană de miel. 

Îmbrăcămintea tipic ţărănească s-a schimbat puţin în secolele urmă- 
toare, spre deosebire de portul burghezilor înstăriți din oraşe, care, avind 
legături comerciale permanente cu străinătatea, a fost copleșit de influ- 
enţele modei atit de schimbătoare din Apus. Din statutele de organizare 
ale breslelor săsești din Transilvania de la 1376 se vede că meseria de 
croitor se bucura de mare preţuire, iar vechea menţiune aflată în contu- 
rile financiare ale orașului Sibiu din anii 1494-1495, referitoare la stofele 
de provenienţă străină, dovedește că portul orăşenesc începea să se deose- 
bească din ce în ce mai mult de portul țărănesc, care păstra vechile 
forme. 

Schimbarea rapidă a modei în oraşele săseşti a fost condiţionată 
mai ales de cauze economice și tehnice care au mărit şi au adincit contras- 
tul dintre portul țărănesc şi cel orășenesc. Creaţia casnică a ţăranului 
a fost depăşită de producţia meşteșugărească. Tehnica a devenit mai 
complicată. Prin aceasta, confecționarea îmbrăcămintei se scumpea, iar 
neîntrerupta adaptare la creaţiile noi n-a mai putut fi suportată de țărani. 
Uneori, o piesă de îmbrăcăminte purtată în oraş pierzîndu-şi noutatea 
era preluată de portul țărănesc. Această piesă, trecută în portul țărănesc, 
s-a menţinut aci datorită simțului conservator al ţăranului. Evoluţia 
sa a avut loc conform cu adaptarea ce i s-a dat în vederea aplicării sale 
la trebuinţele practice ale vieţii ţărăneşti şi la gustul ţăranului. Aşa se 
face că veșmîntul ţărănest săsesc uneşte piese din timpuri diferite. Pînă 
în ziua de astăzi i se mai intercalează elemente noi. Astfel, portul ţără- 
nesc săsesc a preluat şi a păstrat în decursul vremii numeroase elemente 
din portul naţional săsesc de la oraş. 

Pentru a înţelege dezvoltarea generală a portului săsesc, vom arăta în 
linii generale tabloul evolutiv al portului orăşenesc. 

În evoluţia portului naţional săsesc de la oraş se pot recunoaşte 
patru faze. 

Cele mai vechi tradiţii includ cămașa cu încreţitură în jurul gîtului 
(Gereihsel), o fustă din pînză plisată cu bretele (Busenkiltel) precum și 
paftaua de pe piept (He/lel), ca obiect de podoabă. Încreţitura din jurul 
gitului existentă la cămăşile femeieşti este confirmată la cămășile găsite 
în aşezările germane foarte vechi. Motivul cusăturii reiese din însuşi modul 
în care se prind cutele de pînză foarte fine. Acest model este lucrat în motive 
geometrice, fie în alb cu alb, fie, mai rar, în culoarea aţei vopsite, trasă 
printre cute. 

A doua fază a dezvoltării portului săsesc este caracterizată prin depen- 
denţa faţă de moda din Germania, dependenţă care a durat pînă în anul 
1526. Din această epocă datează în portul femeiesc mantaua încreţită 
(Krauser Mantel), de culoare neagră, cu falduri lungi și dese. Tot de 
atunci se obișnuiește acoperirea capului cu un văl prins cu ace colorate 
( Bockelung), portul cordonului cu reliefuri metalice (Spangengiiriel) ca 
şi cilindrul de catifea (Borten), purtat de fete. În portul bărbaţilor au 
survenit schimbări ale mantalei germane (Schaube). Lupta de la Mohâcs 
—1526— a avut ca urmare despărţirea Transilvaniei de influenţa culturală 
a Apusului pentru o lungă perioadă de timp. 

A treia fază se caracterizează prin influenţa ruso-poloneză mijlocilă 
de elementul dominant unguresc, ce se face simțită în portul bărbătesc 
prin folosirea veșmintelor Dolman, Mente, Felsă. De asemenea, cojoa- 
celele şi căciulile se poartă cu fundul din postav colorat. Excepţie face 
aşa numitul Kirschen, cojocul-pelerină de oaie, tăbăcit în alb şi garnisit 
cu blană, purtat de femei, care trebuie privit ca o transformare 
a pelerinei din postav într-o pelerină îmblănită, cu guler lat ridicat şi 
căptuşit cu catifea roşie. Portul a fost supus în această perioadă de 
dezvoltare unei puternice influenţe răsăritene, pînă la începutul secolului 
al XVIII-lea, cînd, Transilvania revenind casei habsburgice, s-au reluat 
legăturile culturale şi economice cu Apusul și cînd înrîuririle modei 
austriece l-au copleșit. 

A patra fază aduce portul unei fuste largi, bogată în cute, precum 
şi influenţa luhgului veston militar asupra îmbrăcămintei bărbăteşti. 


Un loc desosebit în cadrul portului îl ocupă bijuteriile. Cele mai intere- 
sante piese: paftaua purtată pe piept (Heftel), cordonul (Spangengiirtel) 
şi acele pentru prins vălul (Bockelnadeln) au ajuns la ţară mai cu seamă 
după dispariţia portului naţional orăşenesc, pe la finele secolului al 
XVIII-lea, menţinîndu-se în portul țărănesc din generaţie în generaţie, 
pînă în ziua de azi. 

Paftaua, rotundă şi mare, este cea mai veche piesă de podoabă 
săsească. Ea se poate urmări în timp de la fibula germanică rotundă din 
secolul al XI-lea, plăsmuită în formă de zone concentrice şi care poate 
fi socotită ca predecesoarea paftalei transilvănene. Paftaua este lucrată 
din argint aurit, ornamentată cu cristale de sticlă şi cu peruzele sau cu 
perle veritabile şi se poartă pe piept, atîrnind de o panglică prinsă în 
jurul gitului. 

Cordonul lucrat dintr-o fişie lată de catifea roșie sau neagră, cu galoane 
de argint sau de aur, cusute pe deasupra, este și el o piesă de podoabă. 
Din distanţă în distanță sînt prinse reliefuri de argint aurit, împodobite 
cu cristale de sticlă, perle, peruzele. Capetele cordonului sînt prevăzute 
cu cheutori, aşa-numitele Vorgeschmeide șau Senkel, lucrate sau Lurnate 
şi apoi cizelate în stilul Renașterii sau barocului. 

Tot de podoabele portului țărănesc mai țin și acele montate cu pietre 
colorate ce servesc la fixarea cîrpei pe cap ( Bockelnadeln). În mod obișnuit 
pentru fixarea cîrpei se întrebuinţează două perechi de ace mai mari 
şi o pereche mai mici. Uneori, acele în număr mai mare se prind în 
jurul capului, formînd o coroană. 


Portul săsesc este somptuos şi bogat în cromatică. Acest caracter 
al portului este determinat de contactul cu oraşul, de situația economică 
a populaţiei, de materiile prime întrebuințate la confecţionarea lui, de 
produsele fabricate, adaptate la trebuinţele practice și la gustul ţăra- 
nului şi de piesele provenite din rîndul naționalităților conlocuitoare. 
Pentru a fi mai clar şi concis vom renunţa la descrierea multiplelor varietăţi 
de port care depind de virstă, anotimpuri, ocazii şi ceremonii tradiționale, 
pentru a avea o privire generală asupra portului de sărbătoare al țăranilor 
sași, pe cele mai principale grupe de dezvoltare locală. 

Unele diferențieri în dezvoltarea portului săsesc pot îi stabilite mai 
cu seamă în aşa-numita «provincie a Sibiului» cu depășiri în regiunile 
învecinate şi între celelalte două aşezări, din raionul Bistriţei şi cel al 
Ţării Birsei. 

Provincia Sibiului (das «Alte Land») a păstrat cel mai autentic 
vechile forme şi piese de îmbrăcăminte ale portului străvechi. Portul de 
sărbătoare al femeilor se distinge printr-o mare varietate de podoabe de 
cap. Femeile au purtat şi poartă încă destul de des văluri. Forma de 
îmbrobodire (Bockelung) diferă de la o localitate la alta. 

Peste părul împletit în cozi se aplică un suport de postav Quefscke, 
iar pe deasupra se trage o scufiță filată care se leagă la spate. Panglici 
colorate suprapuse deasupra frunţii şi peste creștet acoperă scuiița încru- 
cișindu-se la ceafă, iar capetele atirnă pe spate pină la poale. Peste 
toate acestea se aşază un văl care înfăşoară tot capul. Faţa este lăsată 
descoperită, iar peste umărul drept atîrnă un capăt împodobit. 

Cea mai veche formă s-a păstrat în comuna Viscri lîngă Rupea şi 
este foarte asemănătoare cu cea flamandă din secolul al XV-lea. Vălul, 

2. Tinără ţărancă din Dealul Frumos, raionul Agnita, împodobită cu 
ace care prind vălul în formă de coroană. 


făcut dintr-o stofă subţire de culoare albă, se scrobeşte puțin. Pe marginea 
lui, de o parte și de alta, se ţes fișii roşii şi albastre, care dau un efect 
coloristic foarte plăcut. 

O altă îmbrobodeală-a capului, mai veche, de formă înaltă, purtată 
pînă în preajma ultimului război mondial în comuna Dumitra, raionul 
Bistriţa, singura comună săsească din Transilvania în care a existat acest 
obicei, s-a dezvoltat sub influenţa portului naţional săsesc din oraşul 
Bistriţa, cum ne arată o acuarelă din secolul al XVII-lea ce reprezintă 
o orășeancă din Bistriţa. În unele comune există particularităţi în ceea ce 
priveşte îmbrobodirea. În comuna Slimnic, raionul Sibiu, ca şi în comuna 
Dealul Frumos, raionul Agnita, se așază un văl subţire, formînd pe cap o 
coroană dantelată, împrejmuită de o coroană de ace multicolore. Panglici 
late şi înflorate cad în două şiruri pe spate. 

În alte sate din raionul Sibiu, se obișnuiește o broboadă de culoare 
verde sau galbenă cu îlori mari şi franjuri, cunoscută sub denumirea de 
« barba caprei» (Ziegenbart), pe care o poartă miresele la cumpărături 
în oraș şi la cununia civilă. 

Fetele folosesc după confirmare, ca podoabă a capului, aşa-numitul 
Borten, un cilindru înalt de catifea neagră căptuşit în interior cu stotă 
sau mătase colorată. În partea din spate sînt prinse cu ace niște panglici 
multicolore (negre în timpul doliului) câre atîrnă pînă la glezne. O altă 
panglică multicoloră se înfăşoară în jurul capului, pe sub cilindru, 
iar capetele atiîrnă pe spate, sau pe piept. În părul împletit în cozi 
ce cad pe spate, se leagă panglici în funde mari. În comuna Gușteriţa, 
raionul Sibiu, cilindrul este mai scund, uneori brodat cu fir de aur în 
modele de forma unui cercel. Fetele din Gușteriţa îşi leagă iarna, pînă la 
Rusalii, în locul cilindrului o cîrpă albă fină ale cărei margini sînt bro- 
date cu arnici negru şi cu fir în motivul cercelului. 

O dată cu cilindrul, fetele poartă în timpul verii, pe spate şi pe umeri, 
un fel de şal, o fișie de pînză încreţită, de înălțimea unui lat de palmă 
şi împodobită. La Giîrbova, fetele împodobesc şalul cu perle colorate şi cu 
o broderie bogată. În comuna Viscri, fetele îşi pun acest șal sau ștergar 
pe spate şi umeri în toată lățimea, tocmai pentru a aminti vechiul scop 
al întrebuinţării sale ca «cîrpă de ploaie ». Capetele acestui șal se termină 
cu a garnitură lată de culoare neagră sau albastră, împodobită cu motive 
de flori şi stele, ţesute sau brodate. 

În unele locuri, mireasa îşi prinde la cilindrul de catifea o cunună de 
flori artificiale, care, în comuna Zagăr, raionul Sighișoara, are formă de 
stea. Fetele neconfirmate din Girbova îşi leagă în zilele de sărbătoare 
în jurul capului o cîrpă albă de bumbac, brodată în cele patru capete cu 
o broderie deasă de flori și lujere, iar numele posesoarei, cusut cu arnici 
negru. 

Fetele poartă în zilele de lucru pe creșteţ o panglică multicoloră prinsă 
în spate, sub cozi. Fetiţele au o scufiță de stofă înflorată, croită din 
trei bucăţi. Cusăturile sînt acoperite cu panglici încreţite de culoare 
roşie sau roz, iar în timpul doliului de culoare neagră. Pe creștat, pornind 
de la o ureche la alta, trece o panglică simplă, de aceeaşi culoare, legată 
în fundă deasupra capului. 

Băeţii sub trei ani poartă o scufiţă din ştofă colorată, croită din cinci 
părți, muchia cusăturilor fiind tivită cu panglici colorate. 

Duminicile și în zilele de sărbătoare, femeile şi fetele îmbracă + cămașa 
cea frumoasă » din pînză de cînepă sau de in lucrată în casă, sau din pinză 

de bumbac, cumpărată la 
oraş. Ea este scurtă, spre 
deosebire de cămașa zil- 
nică cu poale lungi pină 
la glezne. Cămașşa aceasta 
scurtă, de sărbătoare, are 
pieptul şi mînecile în- 
[oiate. De la deschizătura 
din jurul gitului, pe piept, 
pe o porţiune de un lat 
de mînă, pornesc o serie 
de falduri cusute cu figuri 
geometrice, formînd ceea 
ce se numeşte Gereihsel. 
Această parte a cămăşii 
este de multe ori înlocuită 
printr-o porţiune brodată 
cu motive de cercei, frunze 
şi flori, din arnici negru 
sau galben. Minecile largi, 
înfoiate, făcute de obicei 
dintr-o pînză mai fină 





3. Grup de fete confirmate din comuna Viseri, 
decît cea arestului cămășii, in costumul tradițional cu șaluri brodate pe 


a A i, 
se termină la încheietura A: 


miîinii cu un galon îngust 

(Preisen), brodat cu ar- 

nici negru sau galben. Acest galon se prelungește în unele sate cu o 
manșetă detaşabilă împodobită cu perle sau bogat brodată cu arnici 
colorat, formînd ceea ce în dialectul săsesc se numeşte Fluren. 

Fusta albă cusută în cute se îmbracă la prilejuri deosebile, peste o 
fustă scrobită, fiind purtată de femei şi de fete. În mod obişnuit, fusta este 
confecţionată din stofă neagră sau de culoare închisă. Peste ea se încinge 
un şorţ cusut din trei foi de pînză albă. Foile sînt legate între ele prin dantele 
împletite în formă de reţea sau prin dantele de felul celor care se prind de 
marginea şorțului. Cu mult gust sînt alese și motivele presărate pe supra- 
faţa şorţului, brodate în negru şi fire de aur sau în galben. Pentru a 
înviora această îmbrăcăminte sobră, femeile îşi prind la briu o batistă 
de mătase colorată. Femeile în virstă poartă şorțuri negre împodobite 
cu motive de aceeași culoare. 

4, Cusiţa împletită pe spate — pieptână- 
tură caracteristică fetelor nemăritate — şi 
scufiţa împodobită cu panglici. 


Cordonul cu bumbi 
de metal este purtat în 
general de femei şi de 
fete. De  închizătoarele 
lui atîrnă o fundă înno- 
dată dintr-o panglică co- 
lorată. 

Din ansamblul costu- 
mului femeiesc face parte 
şi vesta scurtă, fără mi- 
neci. Se lucrează din ţesă- 
turi de stofă de culoare 
închisă sau din catifea, 
Pe piept se cos galoane 
multicolore şi broderii în 
fir de aur. În comuna 
Gîrbova se pun şi perle 
colorate, fiind garnisită şi 
în jurul gilului ca şi pe 
marginea deschizăturii de 
la umăr. În timpul verii, 
la Girbova se poartă o 
vestă din pichet alb, 
brodată cu cununiţe și 
buchete de îlori, nu- 
mele posesorului și anul 
fiind lucrate cu arnici 
negru. 

Femeile şi fetele poartă 
vara mantaua cea creață 
( Krauser Mantel), o haină 
fără miîneci şi guler, cu 


cute dese, lucrată din postav de culoare neagră. Iniţial a fost o pele- 
rină a cărei formă s-a mai păstrat la Viscri. Astăzi este o haină ce 


acoperă numai spatele. În unele comune, 


felele își pun pe umăr 


un cojoc scurt, înălbit prin tăbăcire, fără ornamente brodate, adap- 
tal uşor formei corpului. Muchiile gulerului sînt împrejmuitle cu o 
bordură de piele neagră. Cojocul ae nasturii şi cheutorile într-un 


rind des. 

Iarna, femeile îmbracă pieptarul tradiţional din blană de oaie argă- 
sită în alb, cu lina spre interior și fără mineci. Partea exterioară este 
împodobită mai mult sau mai puțin bogat cu broderii de mătase sau 
de lină multicoloră, precum şi cu aplicaţii de piele, albe sau colorate. 
Are deschizătura laterală şi se încheie cu nasturi şi cu urechi de piele. 

În unele sate din raionul Sibiu se atîrnă peste pieptar paftaua prinsă 
de o panglică lată trecută în jurul gitului. 

Tot iarna, femeile mai poartă şi cojocul-pelerină (HKirschen), lucrat 
din piele de oaie argăsilă în alb, cu falduri largi. Muchiile exterioare 
sint tivite cu o garnitură din blană de veveriţă, de mînz, sau alte feluri 


de blănuri de culoare 
maron. Cutele din spate 
sînt prinse în gulerul tare 
şi lat, ridicat, al cărui 
interior este căptușit cu 
catifea roșie, iar în exte- 
rior cu ermelină. 

Femeile din Dealul 
Frumos, raionul Agnita, 
poartă pe umeri o mania 
de postav negru, garnisită 
cu un chenar de blană de 
culoare brun închis, şi cu 
un guler din blană neagră. 
O dată cu această manta, 
femeile îşi pun pe cap o 
bonetă de catifea neagră 
împodobită în partea de 
sus cu două fireturi de aur 
încrucişate şi cu o fundă 
neagră. 

Cămaşa de sărbătoare 
a bărbaţilor şi flăcăilor 
este lucrată din pînză 
de bumbac după croiul 
tradițional şi are mîneci 
largi. Marginea superioară 
a gulerului neîndoit este 
ornată cu o dantelă cro- 


5. Fetiţe cu scufiță din comuna Guşte- 
riţa — raionul Sibiu. 

şetată. În jurul gulerului, pe sub această dantelă, se trece un fel de 
fular îngust de culoare neagră format din două fișii de catifea sau 
mătase neagră, brodate cu fire de aur şi cu mătase colorată, care 
atirnă pe piept. 

Pieptarul din blană de oaie este împodobit în unele comune cu 
modestie, în altele foarte bogat ornat cu aplici roşii de piele şi cu bro- 
derii lucrate de cojocar. În mod obişnuit se încheie lateral. 

Cojocul de sărbătoare confecţionat din piele înălbită este puţin 
împodobit cu aplicaţii de piele de culoare mai deschisă și broderii 
stilizate în forma unor buchete de flori. În partea de jos, alături de 
cusătura laterală, este aplicat un ornament de piele roşie cu creţi. Cojo- 
cul acesta lung se poartă pe umeri. În unele ocazii, la nuntă și la botez, 
se îmbracă complet. În acest caz se poartă pe spate, respectiv peste 
acest cojoc îmbrăcat pe mîneci, o manta albă de postav, ca semn al 
demnităţii. 

Mantaua aceasta cu mineci ce atîrnă pînă la marginea de jos și nu se 
îmbracă este întoarsă în faţă sub forma unui rever, peste care sînt cusute 
transversal flori stilizate din bucăţi de postav de culoare albastră, roşie 
şi violetă. Pe umeri, atirnă un guler lat de postav alb, ce ajunge pînă 
la jumătatea spatelui. O cureluşă prinde pe piept aripile acestei mantale 
«slimnicene» (Slimnic, comună din raionul Sibiu), susținînd-o. Aceste 
mantale își au originea din mantaua orăşenească (Mente ). 

Mantaua confecţionată la Gîrbova din postav fin de culoare albă este 
relativ scurtă, ajungînd tocmai pînă deasupra genunchiului. Singura 
podoabă o constituie fișiile înguste de postav de culoare roşie sau neagră, 
care mărginesc cusăturile. Mirele şi tinerii care poftesc lumea la nuntă 
îşi potrivesc această manta, atunci cînd merg la cununie, peste cojocul 
cel scurt, în aşa fel încît mineca dreaptă să fie îmbrăcată, iar stinga să 
atîrne liber. 

În Viscri şi în unele sate, bărbaţii şi flăcăii poartă o manta albastră 
de postav, împodobită cu manşete din postav roșu. 

Pe cap, bărbaţii vîrstnici şi tineri poartă obișnuita pălărie ţărănească, 
rotundă, lucrată din pislă, cu o panglică neagră de catifea cu margini albe 
inguste. La tineri, această panglică poate fi pestriță. Iarna se poartă 
căciulă neagră din blană de miel. În unele sate săseşti se purta pînă la 
sfirşitul secolului al XIX-lea o căciulă de catifea sau de postav de cu- 
loare albastră, roșie sau neagră, garnisită de un lat de palmă cu blană 
de jder sau dihor. Astăzi, acest port nu se mai găseşte decit în comuna 
Zagăr, raionul Sighişoara. 

6. Mireasă din comuna Girbova, raionul Sebeș, cu 
podoaba specifică. Peste cilindrul de catifea se prinde 
o cunună de îlori artificiale. 


Portul sașilor din zona Bistriţa ( Năsnergau ) se caracterizează printr-un 
colorit mai variat și prin forme mai noi care s-au depărtat de portul tra- 
diţional din raionul Sibiu (Al/land). Influențele portului romînesc sînt 
aici mult mai vizibile. 

Îmbrohodirea capului iese tot mai mult din uz, obişnuindu-se numai 
la ocazii cu totul deosebite. Foarte răspindite sînt aici căiţele negre de 
catifea, împodobite cu hucheţele de flori hrodate din mătase colorată. 
Femeile tinere poartă căițele împodobite cu flori de culoare roșie și roz, 
cele vîrstnice cu flori de culoare galbenă şi violetă, iar cele hătrîne cu 
flori brodate în albastru, care în general se poartă şi în caz de doliu. La 
căițe se prind panglici late, brodate, sau panglici de mătase verde, împo- 
dohite cu îlori albe, care se înnoadă sub bărbie și atirnă pe piept. 

Aşa-numitul Borien, cilindru de catifea purtat de fetele adulte, 
confirmate, este mai înalt şi mai îngust decît în sudul Transilvaniei, 
avînd prinse în spate, chiar pe muchia superioară, două ace lucrate 
artistic din metal, iar de-a lungul despicăturii de la spate un întreg şir 
de ace, ale căror capete sînt împodobite cu mărgele de sticlă colorată. 

În timpul verii, femeile şi fetele poartă o vestă de pînză albă fără 
miîneci ( Wasken), încreţită în falduri fine și brodată cu arnici negru. 
Modelul hkroderiei reprezintă îndeobşte stele şi flori stilizate geometric, 
dispuse în mai multe şiruri orizontale de lujere. Clinurile şi partea din 
spate sînt brodate cu motive florale. În ultimele decenii, acest gen de 
vestă s-a lucrat într-o formă mai simplă, nemaifiind încreţită în cute. 

La această vestă se adaugă un hrîu din postav albastru sau negru 
hrodat cu fire de lînă groasă în diverse culori: roşie, galbenă, albă, 
albastră şi verde. Brîul se încinge în jurul taliei, iar cele două capete 
atîrnă la spate pînă la marginea de jos a fustei. 

La şorțuri, ornamentele dispuse pe o linie orizontală sînt mai frec- 
vente astăzi, linia verticală întîlnindu-se doar la şorţurile vechi. Rînduri 
orizontale de lujeri cu flori din arnici negru ocupă laolaltă aproape 
întreaga jumătate inferioară a șorțului. Pe marginile libere ale celor trei 
tăblii ce formează şorţul, sînt brodaţi lujeri cu flori, în timp ce muchiile, 
atit cele de jos cît şi cele laterale, sînt tivite cu dantele croşetate sau 
cumpărate. Ca un element deosebit pentru comunele Lechinţa, Vermeş 
şi Sîngeorgiul-Nou trehuie notat faptul că acolo au început să se poarte 
şorţurile lucrate din tul alb sau negru brodate cu mătase albă. Brode- 
riile ce constau din motive de lalele şi tot felul de steluțe şi flori, precum 
şi lujeri cu frunze, sînt răspîndite pe toată suprafaţa şorțului. 

Numai în raionul Bistrița se poartă şorțul aşa-numit Harras, ţesut 
din fişii orizontale de lînă colorată. Dungi de roşu închis alternează 
cu dungi albastre, portocalii sau cu dungi colorate în roșu de zmeură. 
Şorţul este brodat pe treimea de jos cu mai multe rînduri de flori şi 
este garnisit cu o dantelă albastră, croșetată din arnici. Broderia se face 

cu lînă colorată și cu mătase. Șorţurile Harras, a căror denumire este 
luată de la numele linii întrebuințate la confecţionarea lor, şi care sînt 
purtate de către saşi numai în nordul Transilvaniei, provin din catrinţele 
romîneşti purtate în acele părţi. În comuna Iad, la costumul de sărbă- 
toare, femeile îmbracă înainte de a merge la biserică un şorţ roşu de 
catifea. 

O caracteristică a costumelor femeiești din raionul Bistriţa o repre- 
zintă rochia compusă din două piese, o fustă şi un pieptar. Fusta este 
croită din postav fin de culoare albastră sau din catifea de culoare 
închisă. În partea de jos, pe o treime din lungimea ei, sînt cusute două 
panglici de mătase galbenă, iar printre ele este trasă o alta de culoare 
albastră. Panglicile sînt ornamentate în țesătură cu o broderie de flori 
colorate. La fusta albastră de postav se poartă o vestă lungă de postav 
roşu, fără miîneci, croită pe corp. Pieptul şi partea de jos a acestei veste 
sînt brodate cu bucheţele de flori multicolore, iar inarginea de jos este 
tivită cu o dantelă lată de tul negru, care atîrnă peste coapse. Dantela 
este brodată cu flori de culoare albă, galbenă sau roz. La rochia de catifea 
se poarlă întotdeauna şorțul negru de tul, împodobit cu broderie albă. 
Tot la ea se poartă şi brîul ale cărui capete brodate atîrnă pe spate pînă 
la marginea de jos a fustei. 

Prin intermediul unor comune înstărite ca Lechinţa și Sîngeorgiul- 
Nou a fost introdusă pe la sfîrşitul secolului al XIX-lea, în portul de vară, 
o rochie de muselină albă — asemănătoare celor în gen rococo — alcă- 
tuită dintr-o fustă şi dintr-o vestă mai lungă. Fusta confecţionată din 
muselină albă (Mullpăndel) se îmbracă peste mai multe poale de pînză, 
ce cad în formă de clopot. Vesta strîns croită pe corp, lucrată din pînză 
albă sau din atlaz alb, se încheie în faţă cu nasturi albi şi se împodobeşte 
cu dantele cumpărate. Mînecile rochiei lucrate din muselină moale, 
brîul din mătase albastră sau galbenă şi şorţul de tul alb, brodat cu 
flori albe de mătase, sau un şorţ dantelat întregesc acest costum 
vaporos. 

Pieptarul femeiesc din blană de oaie, purtat iarna, este ornamen- 
tat mai ales cu aplicaţii de piele colorată, înconjurate cu flori brodate 
cu mătase albastră, roşie și verde. Pe muchia de jos şi de jur împre- 
jurul deschizăturii de la gît este prinsă o garnitură din blană neagră, 
de cele mai multe ori de capră. În unele comune sînt prinse, atît pe partea 
din faţă, cît şi în spatele pieptarului, ciucuri de mătase colorată (Tschut- 
schker), al căror model se bănuiește a fi luat de la romînii din părţile 
Clujului. 

Cojocul cel lung femeiesc purtat la costumul de sărbătoare se bucură 
în raionul Bistriţa de o deosebită preţuire fiind înfrumusețat cu niultă 
migală. 

Croiul şi tehnica ornamenlării cu aplicaţii- de piele şi cu broderie dau 
acestor piese un aspect sompluos. Aplicele de piele colorală roşu-cafeniu 
sînt fixale cu șnururi de mătase roşie. Broderia este executată în diferile 
tehnici, cu fire de mălase de culoare albastră, roşie, verde, galbenă și 
violetă. Muchiile cojocului sînt înconjurate de blană neagră. Ciucuri 
de mătase de diferite culori, mai ales în albastru şi roşu, culorile 
naționale ale sașilor, sînt prinşi printre aplicele de piele și printre moti 
vele brodate. 

În portul de sărbătoare al bărbaţilor, cămașa cea frumoasă joacă 
un rol important. Minecile largi sînt prinse de corpul cămăşii printr-o 
cusătură artistic executată sau printr-o dantelă croșelată. Cusăturile 
transversale ale mînecilor sînt lucrate cu arnici de culoare neagră sau 
cafenie, reprezentind figuri geometrice sau motive în formă de cercei, 
sau trandafiri. Aceste broderii sînt lucrate uneori «pe dos», modelul 
apărînd în alb pe fond negru sau maron. Cămaşa lungă purtată deasupra 
pantalonilor este încinsă cu un briîu lat. Acesta este lucrat din două fîşii 
late de piele, de culoare cafenie închisă, cusute sus şi jos, formînd astfel 
o pungă ca un buzunar, întrebuințată la păstrarea actelor şi a banilor. 
Partea exterioară este ornamentată cu fişii de culoare argintie, verde 
şi roșie, într-un motiv des de lalele şi lujeri cu flori. Spaţiul liber rămas 
între motive este umplut cu modele de lujeri, flori și spirale. Șerparul 
se încheie cu trei sau patru catarame. În lăţime el atinge 17 cm. 
Șerparele lucrate pentru ţăranii romini sînt, de cele mai multe ori, 
vopsite în negru, mai înguste, numai motivele de pe ele sînt asemănă- 
toare, deoarece şi curelarii romîni și-au făcut în trecut ucenicia în 
ateliere săsești. 

Pieptarul bărbătesc, fără miîneci, lucrat din piele de oaie argăsită 
de culoare albă, cu lina spre interior, este încheiat de cele mai multe 
ori în faţă cu nasturi şi urechi de piele. Se deosebeşte de celelalte piep- 
tare din restul teritoriilor populate de sași, prin motivele mai bogate 
folosite la ornarea sa. Deoarece erau lucrate de către blănarii bistrițeni, 
modelele aplicelor de piele, ale broderiilor de mătase sau lină se repetă 
în cele mai multe comune. 

La portul de sărbătoare, pe lingă cojocul cel lung se poartă şi man- 
taua din pănură neagră din lină de oaie, aşa cum provine din satele 
romîneşti de munte (Koizen-Maniel). Mantaua are un guler scund, 

7. Femeie cu „căiţă înflorată, fată impodobită cu cilindru de catifea 
« Borten » și femeie îmbrobodită cu văl. Lechinţa — zona Bistriţa. 


neîndoit, iar clinurile și muchiile sînt impodobite cu şnururi înguste de 
culoare neagră. 

Caracteristică pentru costumul flăcăilor din comunele Dumitra 
Dorolea şi Tirpiu este mantaua lungă lucrată din postav alb de lină. 
Această haină atirnă mult peste cizme în jos. Deschizătura de la git 
este lipsită de guler, iar muchiile din faţă şi cele de jos sint tivite cu o 
fişie lată de două degete, de culoare gălbuie-portocalie pină la roşu. 
Deşi această manta se îmbracă iarna, toluşi la ea nu se poarlă niciodată 
căciula de miel, ci toLdeauna o pălărie neagră de filţ cu boruri mari. 


Portul săsesc din Țara Birsei a pierdut caracterul său originar dato- 
rită cadrului economic în care s-a dezvollat populaţia din această zonă. 
Condiţiile economice înfloritoare au determinat un progres material în 
viața ţăranilor de aci. Acest progres a fost însă în dezavantajul artei 

populare tradiţionale, Populaţia țărănească preferă din ce în ce mai 
mult produsele civilizației orăşeneşti, neglijind arta populară specifică, 
care a dispărut aproape cu totul, chiar în portul popular. 

Îmbrobodirea femeilor care se făcea cu un văl de culoare roşie nu mai 
este uzuală, În locul ci a apărut o scufie neagră de catifea, care este împo- 
dobită în faţă în jurul obrazului cu dantele late în formă de raze îndreptate 
în sus, Scufia are o panglică în faţă şi alta în spate. Panglicile sînt de 
catifea sau mătase neagră, late de 10-12 cm şi împodobite cu modele 
de flori sau lujere din fire de aur sau argint, sau din mătase colorată. 
Panglica este prinsă de scufie în față sub bărbie şi se leagă într-o fundă, 
ale cărei capete atîrnă pînă la talie. Panglica din spate este fixată de 
scufie într-o fundă lată şi atîrnă pe spate. Aceaslă scufiță zisă Kroner 
Haube este ultima piesă de port femeiesc păstrată, care se poartă în 
Ţara Birsei duminica, chiar şi la rochia modernă orăşenească, uneori 
chiar cu mantaua încreţită, 

Fetele confirmate mai poartă un cilindru îngust de catifea neagră 
înalt de 10 cm. Înainte de a se pune cilindrul, se leagă peste creştet o 
panglică lungă, roşie (Zep), ale cărei capete atîrnă pe spate pînă la tivul 
rochiei, În afară de aceasta se leagă în dreptul cefii o panglică-galon 
din catifea albă sau mătase, ale cărei capete atîrnă pe spate pînă mai 
jos de talie. Panglica aceasta este brodată în aur sau cu mătăsuri colo- 
rate, în molive de flori şi lujere, La aceasta se poartă o rochie croită 
după modele vechi, din stofă gălbuie, iar peste ea maniaua neagră 
încreţilă. 

Portul de sărbătoare al bărbaţilor din Țara Birsei se caracterizează 
prin mantaua albastră de postav cu agrafe de argint pe piept, împo- 
dobită cu manşete de catifea roşie şi cu şnururile aplicate, de culoare 
verde sau galbenă. Pălăria străveche, înaltă, de pîslă, cu panglica de catifea 
în carouri, a fost înlocuită cu pălăria moale de oraş. 

În general, în portul de sărbătoare al sașilor din toate centrele 
s-au păstrat vechile forme ţărăneşti tradiţionale, datorită frumuseţii 
croiului şi somptuozității ornamenticii. 

Ornamentele folosite cu precădere sînt cele geometrice în formă de 
stea, cele îlorale în stilul Renaşterii şi în deosebi imaginile de oameni şi 
animale stilizate foarte ingenios. Ca o caracteristică ce definește portul 
saşilor din Ardeal apare folosirea pielei, a catitelei şi a metalului, care 
serveşte de cele mai multe ori pentru podoabele aplicate. 

Culorile precumpănitoare sint roșul, albastrul şi negrul, pe care le 
întîlnim în mai toate piesele de port ale sașilor. 

Aceste trăsături distinctive dau un aspect pitoresc şi caracteristic 
costumului popular săsesc. 

Portul popular săsesc a avut o dezvoliare proprie datorită condiţiilor 
istorice şi economice specifice în cadrul cărora s-a format. El repre- 
zintă tradiţiile, obiceiurile şi felul de viaţă al acestei harnice populaţii 
din Republica Populară Romînă. 

1. Tineri saşi în poit «de sărbătoare. Girbova — zona Sibiu. 

2. Port femeiesc de sărbătoare cu pelerină îmblănită și imbrobodeala 
caracteristică. Girbova — zona Sibiu. 

8, Săsoaică în costum de sărbătoare cu pieptar şi pafta, vălul 
prins cu ace impodobile cu pietre colorate, încinsă cu cordon de 
catifea cu galoane şi cu cheutori metalice. Şura Mică — zona Sibiu. 

9. Tinără ţărancă cu maramă, îmbrăcată cu pieptar din pinză impodobit 
cu flori, păsări şi numele posesoarei, nălramă înflorată prinsă în briu. 
Girbova — zona Sibiu. 





10. Fată cu cilindrul de catifea brodat cu cusături din fir de aur și încinsă 
cu cordon cu cheutori metalice. Guşteriţa — zona Sibiu. 

11. Grup de ţărani saşi cu cojoace împodobite şi căciuli garnisite cu 
blană de jder. Zagăr — zona Sibiu. 

13. Grup de 
fete şi flăcăi 
în costume de 
sărbătoare. 
Girbova — zo- 
na Sibiu. 





12. Grup de tinere săsoaice în port de sărbătoare; femeia poartă 
cojoc, văl pe cap, iar fetele poartă cojoace scurte, cirpe brodate și 
cilindru de catifea pe cap. Guşteriţa — zona Sibiu. 





14. Fată cu cojoc și cîrpă de cap 
cu broderii din bumbac negru. 
Gh bova — zona Sibiu. 


PERETE 222 





15. Fată cu cojoc şi cîrpă de cap, văzută din 
spate. Girbova — zona Sibiu. 

16. Portul de muncă. Cristian — zona Sibiu. 

17. Şcolar din Șura Mică — zona Sibiu. 





18. Şcolăriţă cu boneţică brodată şi cu mărgele la git. 








19. Pieptar femeiesc bogat impodobit cu aplicații şi broderii de lină. 
Zagăr — zona Sibiu. 


www.digibuc.ro 





20. Pieptar bărbătesc. Zagăr — zona Sibiu. 

21. Ţăran din comuna Şura Mică îmbrăcat cu pieptar, 
cojoc și manta albă din postav — zona Sibiu. 

22. Pereche în port de iarnă. Dealul Frumos — zona Sibiu, 

23. Mire în 
costum  tra- 
diţional cu 
cămașă de 
mire, pieptar 
și manta din 
postav alb cu 
mineci lungi 
care nu se îm- 
bracă. Slim- 
nic — zona 
Sibiu, 


24. Port băr- 
bătesc de iar- 
nă cu pieptar 
şi cojoc îm- 
blănit.  Şura 
Mică — zona 
Sibiu. 

25. Grup de săsoaice din comuna Dumitra, 
cu îmbrobodeala străveche. Dumitra — zona 
Bistriţa. 


26. Săsoaice în costume de sărbătoare cu 

veste din postav, pelerină încreţită pe 

spate, şi îmbrobodite cu văluri din dantelă, 
Bistriţa. 








3. Port femeiesc de sărbătoare. Iad — zona Bistriţa. 

4. Pereche de tineri sași în port de vară. Singeorgiul-Nou — zona Bistriţa. 

28. Grup de femei împodobite cu căiţe de 
catifea brodate cu lină colorată. Reghinul 
şăsesc, 


împodobite cu 


cilindrul de catifea tradiţional prins cu biju- 
terii. Lechinţa — zona Bistriţa. 





27. Grup de fete confirmate cu rochii din 


catifea şi postav albastru, 





29. Port femeiesc cu şorţ «Har- 
ras ţesut din fîșii de lină colo- 
rată. Ghinda — zona Bistriţa, 

30. Săsoaice îmbrobodite cu văluri în formă de coif purtind pieptare 


brodate. Tirpiu — zona Bistriţa. 


www.digibuc.ro 


31. Port femeiesc de vară cu rochie de muselină albă ce se imbracă 
peste mai multe poale de pinză, Lechinţa — zona Bistriţa. 








32. Miri în costume tradiţionale. Tirpiu — zona Bistriţa. 

33. Săsoaică din Țara Bir- 

sei împodobită cu o scufie 

neagră de catifea și dan- 

telă în formă de raze. Pe 

spate poartă pelerina în- 

creţită. Prejmer — zona 
Țara Birsei. 


34. Port bărbă- 
tesc de sărbă- 
toare cu haină 
de postav alba- 
stru și manşete 
de catifea roșie 
şi cheutori de 
argint. Pe cap 
pălărie speciti- 
că pentru Ţara 
Birsei, Prej- 
mer — zona 
Ţara Birsei. 

LISTA ILUSTRAȚIIL.OR 


Ilustrații în tlezi 


Sa 


„ Grup de femei bătrine din comuua Viscri, raionul lhupea, 


cu îmbrobodeală străveche, vestă albă și pelerină încreţită 
în cute dese ce se poartă numai pe spate. 


„ Tinără ţărancă din Dealul Frumos, raionul Agnita, împo- 


dobită cu ace care prind vălul în foiină de coroană, 


„ Grup de fete confirmate din comuna Viscri, în costumul 


tradițional cu şaluri brodate pe umeri. 


„ Cosiţa împletită pe spate — pieptănătură caracteristică fete- 


lor nemăritate — și scufiţa îinpodobită cu panglici. 


„ Fetiţe cu scufiță din comuna Gușteriţa — raionul Sibiu. 
„ Mireasă din comuna Girbova, raionul Sebeș, cu podoaba 


specifică. Peste cilindrul de catifea se prinde o cunună de 
îlori artificiale. 


„ Femeie cu căiţă înflorată, fată împodobită cu cilindru de 


catifea « Borten» şi femeie îmbrobodită cu văl. Lechinţa — 
zona Bistriţa. 


Ilustrații in afara textului 


8. 


10, 


11. 


12. 


13. 
14. 


15. 


Săsoaică în costum de sărbătoare cu pieptar și pafta, vălul 
este prins cu ace împodobite cu pietre colorate, mijlocul 
încins cu cordon de catifea cu galoane și cu cheutori metalice. 
Şura Mică — zona Sibiu. 


„ Tinără ţărancă cu maramă, îmbrăcată cu pieptar din pinză 


împodobit cu flori, păsări și numele posesoarei, năframă 
înflorată prinsă în briu. Girbova — zona Sibiu. 

Fată cu cilindrul de catifea brodat cu cusături din fir de 
aur şi încinsă cu cordon cu cheutori metalice. Gușteriţa — 
zona Sibiu. și 

Grup de ţărani sași cu cojoace impodobite și căciuli garni- 
site cu blană de jder. Zagăr — zona Sibiu, 

Grup de tinere săsoaice în port de sărbătoare; femeia poartă 
cojoc, văl pe cap, iar fetele poartă cojoace scurte, cîrpe 
brodate și cilindru de catifea pe cap. Gușteriţa — zona 
Sibiu. 

Grup de fete și flăcăi în costume de sărbătoare. Girbova — 
zona Sibiu. 

Fată cu cojoc și cîirpă de cap cu broderii din bumbac negru. 
Girbova — zona Sibiu. 

Fată cu cojoc şi cîrpă de cap, văzută din spate. Girbova — 
zona Sibiu. 

16. 
17. 
18. 
19. 
20. 
. Ţăran din comuna Şura Mică îmbrăcat cu pieptar, cojoc 


22, 
23. 
24. 
25. 
26. 


27. 


28. 
29, 
30. 
31, 


32. 
33. 


34, 


Portul de muncă. Cristian — zona Sibiu. 

Şcolar din Şura Mică — zona Sibiu, 

Şcolăriţă cu boneţică brodată şi cu mărgele la git. 
Pieptar femeiesc bogat împodobit cu aplicaţii şi broderii 
de lină. Zagăr — zona Sibiu, 

Pieptar bărbătesc, Zagăr — zona Sibiu. 


şi manta albă din postav pe deasupra, ca semn dinstinctiv 
al funcţiei de primar. Şura Mică — zona Sibiu. 

Pereche în port de iarnă. Dealul Frumos — zona Sibiu, 
Mire în costum tradițional cu cămașă de mire, pieptar și 
manta din postav alb cu mineci lungi care nu se îmbracă. 
Slimnic — zona Sibiu, 

Port bărbătesc de iarnă cu pieptar şi cojoc îmblănit, Şura 
Mică — zona Sibiu. 

Grup de săsoaice din comuna Dumitra, cu îmbrobodeala 
străveche. Dumitra — zona Bistriţa. 

Săsoaice în costume de sărbătoare cu veste din postav, 
pelerină încreţită pe spate și îimbrobodite cu văluri din dantelă, 
Bistrița. 

Grup de fete confirmate cu rochii din catifea și postav albastru, 
împodobite cu cilindrul de catifea tradiţional prins cu biju- 
terii. Lechinţa — zona Bistriţa, 

Grup de femei împodobite cu căiţe de catifea brodate cu 
lină colorată. Reghinul săsesc. 

Port femeiesc cu șorţ « Harras+ ţesut din fişii de lină colo- 
rată, Ghinda — zona Bistriţa. 

Săsoaice îmbrobodite cu văluri în formă de coif purtind 
pieptare brodate. Tirpiu — zona Bistriţa. 

Port femeiesc de vară cu rochie de muselină albă ce se îm- 
bracă peste mai multe poale de pinză. Lechinţa — zona 
Bistriţa. 

Miri în costume tradiţionale. Tirpiu — zona Bistriţa. 
Săsoaică din Ţara Birsei împodobită cu o scutie neagră de 
catifea şi dantelă în formă de raze. Pe spate poartă pelerina 
încreţită. Prejmer — zona Ţara Birsei. 

Port bărbătesc de sărbătoare cu haină de postav albastru 
și manșete de catifea roșie şi cheutori de argint. Pe cap 
pălărie specifică pentru Ţara Birsei. Prejmer — zona Ţara 
Birsei, 


Planşe color 


1. Tineri sași în port de sărbătoare. Girbova — zona Sibiu, 


BP NW 


„ Port femeiesc de sărbătoare cu pelerină îmblănită și îmbro- 


bodeala caracteristică. Girbova — zona Sibiu. 


„ Port femeiesc de sărbătoare. Iad — zona Bistriţa. 
, Pereche de tineri sași în port de vară. Singeorgiu-Nou — 


zona Bistriţa. 

